


भारत/मेरे सम्मान का सबसे महान शब्द/जहाँ कहीं भी 
प्रयोग किया जाए/बाकी सभी शब्द अर्थहीन हो जाते हें। 
(बीच का रास्ता नहीं होता 2 


पाश 

मूल नामः अवतार सिंह संधू 

जन्मः सन्‌ 950, तलवंडी सलेम गाँव, जिला 
जालंधर (पंजाब) 

प्रमुख रचनाएँ: लौह कथा, उड्दें बाजां मगर, 
साडै समिया बिच, लडेंगे साथी (पंजाबी); बीच 
का रास्ता नहीं होता, लहू है कि तब भी गाता है 
(हिदी अनुवाद) 

मृत्युः सन्‌ ।988 





पाश समकालीन पंजाबी साहित्यं के महत्वपूर्ण कवि माने जाते हैं। मध्यवर्गीय 
किसान परिवार में जन्मे पाश की शिक्षा अनियमित ढग से स्नातक तक हुई। पाश 
जन आदोलनों से जुड़े रहे और विद्रोही कविता का नया सौंदर्य विधान विकसित कर 
उसे तीखा कितु सृजनात्मक तेवर दिया। पाश की कविताएँ विचार और भाव के 
सुदर संयोजन से बनी गहरी राजनीतिक कविताएँ हें जिनमें लोक सस्कृति और 
परपरा का गहरा बोध मिलता है। पाश जनसामान्य की घटनाओं पर 'आउरसाइडर' 
की तरह प्रतिक्रिया व्यक्त नहीं करते बल्कि इनकी कविताओं में वह व्यथा, निराशा 
और गुस्सा नजर आता है जो गहरी सपृक्तता के बगैर संभव ही नहीं है। 

पाश ने जनचेतना फेलाने के लिए अनेक साहित्यिक-सांस्कृतिक कार्यक्रमों का 
आयोजन किया और सिआड़, हेमज्योति, हॉक, एटी-47 आदि पत्रिकाओं का संपादन 
किया। कुछ समय तक अमेरिका में रहे। 

यह कविता दिनोदिन अधिकाधिक नृशंस और क्रूर होती जा रही दुनिया की 
विद्रुपताओं के चित्रण के साथ उस खौफनाक स्थिति की ओर इशारा करती है, जहाँ 
प्रतिकूलताओं से जूझने के संकल्प क्षीण पड़ते जा रहे हैं। पथरायी आँखों-सी 
तटस्थता से कवि की असहमति है। कवि इस प्रतिकूलता की तरफ विशेष संकेत 
करता है जहाँ आत्मा के सवाल बेमानी हो जाते हैं। जड़ स्थितियों को बदलने की 
प्यास के मर जाने और बेहतर भविष्य के सपनों के गुम हो जाने को कवि सबसे 
खतरनाक स्थिति मानता है। 

7988 में खालिस्तनियों के हाथों मारे गए और देश की आवाम के लिए शहीद 
हो गए। 

VIOEBCHIS 


सबसे खतरनाक 


मेहनत को लूट सबसे खतरनाक नहीं होती 
पुलिस को मार सबसे खतरनाक नहीं होती 
गद्दारी-लोभ की मुट्ठी सबसे खतरनाक नहीं होती 


बैठे-बिठाए पकड़े जाना-बुरा तो है 
सहमी-सी चुप में जकडे जाना-बुरा तो है 
पर सबसे खतरनाक नहीं होता 


कपट के शोर में 

सही होते हुए भी दब जाना-बुरा तो है 

किसी जुगनू की लौ में पढ़ना-बुरा तो है 

मुद्धियाँ भींचकर बस वक्त निकाल लेना-बुरा तो है 
सबसे खतरनाक नहीं होता 


सबसे खतरनाक होता है 

मुर्दा शांति से भर जाना 

न होना तड़प का सब सहन कर जाना 
घर से निकलना काम पर 

और काम से लोटकर घर आना 
सबसे खतरनाक होता हे 
हमारे सपनों का मर जाना 





सबसे खतरनाक वह घडी होती है 
आपकी कलाई पर चलती हुई भी जो 
आपकी निगाह में रुकी होती हे 


सबसे खतरनाक वह आँख होती है 

जो सब कुछ देखती हुई भी जमी बर्फ होती है 

जिसकी नजर दुनिया को मुहब्बत से“चूमना भूल जाती है 
जो चीजों से उठती अंधेपन की भाष पर ढुलक जाती है 
जो रोजमर्रा के क्रम को पीती हुई 

एक लक्ष्यहीन दुहराव के उलटफेर में खो जाती है 


सबसे खतरनाक वह चाँद होता है 

जो हर हत्याकांड के बाद 

बीरान हुए आँगनों में चढ़ता हे 

पर आपकी आँखों “को मिर्चो की तरह नहीं गड़ता है 


सबसे खतरनाक वह गीत होता है 
आपके कानों तक पहुँचने के लिए 
जो मरसिए पढ़ता है 

आतंकित लोगों के दरवाजों पर 

जो गुंडे की तरह अकडता है 

सबसे खतरनाक वह रात होती है 

जो जिंदा रूह के आसमानों पर ढलती है 

जिसमें सिर्फ़ उल्लू बोलते और हुआँ हुआँ करते गीदड़ 
हमेशा के अंधेरे बंद दरवाजों-चौगाठों पर चिपक जाते हैं 


सबसे खतरनाक वह दिशा होती है 
जिसमें आत्मा का सूरज डूब जाए 
और उसकी मुर्दा धूप का कोई टुकड़ा 
आपके जिस्म के पूरब में चुभ जाए 


मेहनत को लूट सबसे खतरनाक नहीं होती 
पुलिस की मार सबसे खतरनाक नहीं होती 
गद्दारी-लोभ को मुट्ठी सबसे खतरनाक. नहीं होती। 


अभ्यास 


कविता के साथ 


।. कवि ने किस आशय से मेहनत की लूट, पुलिस की मार, गद्दारी-लोभ को सबसे खतरनाक 
नहीं माना। 

2. सबसे खतरनाक शब्द के बार-बार दोहराए जाने से कविता में क्या असर पैदा हुआ? 

3. कवि ने कविता में कई बातों को बुरा है न कहकर बुरा तो है कहा है। तो के प्रयोग से कथन 
की भंगिमा में क्या बदलाव आया है, स्पष्ट कीजिए। 

4. मुर्दा शांति से भर जाना और हमारे सपनों का मर जाना- इनको सबसे खतरनाक माना गया 
हे। आपकी दृष्टि में इन बातों में परस्पर क्या संगति है और ये क्यों सबसे खतरनाक है? 

5. सबसे खतरनाक वह घड़ी होती है/„/आपकी कलाई पर चलती हुई भी जो/आपकी निगाह 
में रुकी होती है। इन पंक्तियों में घड़ी शब्द की व्यंजना से अवगत कराइए। 

6. वह चाँद सबसे खतरनाक क्यों होता है, जो हर हत्याकांड के बाद/आपकी आँखों को मिर्चो 
की तरह नहीं गड़ता है? 

कविता के आस-पास 

।. कवि ने मेहनत की लूट सबसे खतरनाक नहीं होती से कविता का आरंभ करके फिर इसी से 
अंत क्यों किया होगा। 

2. कवि द्वारा उल्लिखित बातों के अतिरिक्त समाज में अन्य किन बातों को आप खतरनाक 
मानते हैं? 

3. समाज में मौजूद खतरनाक बातों को समाप्त करने के लिए आपके क्या सुझाव हैं? 


शब्द-छवि 
गद्दारी - व्यक्ति, देश या शासन से द्रोह या धोखा 
बेठे-बिठाए - अनायास, अकारण 
तड़प - बेचैनी 
वीरान - उजड़ा हुआ 
मरसिया - करुणरस की कविता जो किसी व्यक्ति की मृत्यु पर लिखी जाती है 
रूह - „आत्मा 
चौगाठों - ` -चौखटों 

